**ПРИЈЕМНИ ИСПИТ ЗА МАСТЕР СТУДИЈЕ СОЦИОЛОГИЈЕ** састоји се из писменог и усменог дела.

Писмени део пријемног испита састоји се у почетном нацрту мастер тезе и треба да садржи: **наслов, опис истраживачког проблема, релевантност проблема за научну област социологије/социјалне антропологије и опис теоријско-истраживачког оквира приступа са основним хипотезама**.

Уколико је нацрт заснован на емпријском истраживању, потребно је дати општи методолошки нацрт истраживања. Нацрт треба да буде дугачак до 5 страна куцаног текста (12 пт, 1.5 проред) и уз образложење треба да садржи најмање пет референтних јединица почетне литературе. Нацрт се предаје приликом предаје докумената на конкурс и усмено се брани пред трочланом комисијом у термину предвиђеном за пријемни испит.

Нацрт не обавезује кандидата да касније реализује ту мастер тезу, већ служи процени компетентности и мотивисаности кандидата за бављење научно-истраживачким радом у области социологије.